पीएम मोदी यहां पर रवांडा के राष्‍ट्रपति पॉल कागमे के साथ द्विपक्षीय वार्ता करेंगे और साथ ही दोनों नेताओं के बीच प्रतिनिधि स्‍तर की वार्ता होगी। इसके अलावा पीएम मोदी बिजनेस और भारतीय समुदाय के लोगों से भी मिलेंगे, प्रधानमंत्री कार्यालय (पीएमओ) की ओर से यह जानकारी दी गई है। पीएम मोदी इस दौरान किगाली नरसंहार स्‍मृति पर भी जाएंगे और भारत की तरफ से रवांडा के लोगों को श्रद्धांजलि देंगे। एक अधिकारी की मानें तो रवांडा में भारतीय समुदाय को काफी अच्‍छे से रखा जाता है और पीएम मोदी इसलिए ही यहां पर श्रद्धांजलि देने जाएंगे। यहां पहुंचने के बाद पीएम नरेंद्र मोदी ने कहा, 'मेरा सौभाग्य है कि मेरे मित्र राष्ट्रपति कागमे जी के निमंत्रण पर रंवाडा आने का मुझे सौभाग्य मिला है।'